stanford-oval/wikipedia huggingface dataset:
โทระโดระ! ยายเสือใสกับนายหน้าโหด

| --- | --- |
โทระโดระ! ยายเสือใสกับนายหน้าโหด
หน้าปกไลต์โนเวลเล่มที่หนึ่ง ประกอบด้วยตัวละคร ไทซากะ ไทกะ
とらドラ!
ชื่อภาษาอังกฤษ: Toradora!
แนว: โรแมนติกคอเมดี เสี้ยวชีวิต
มังงะ
เขียนโดย: ยูยูโกะ ทาเคมิยะ
สำนักพิมพ์:  ASCII มีเดียเวิร์กส    Kadokawa Media   Haksanpub    บลิส พับลิชชิ่ง (เล่ม 1-5),  อนิแม็ก (เล่ม 1-5 ตีพิมพ์ใหม่, เล่ม 6-10)
มังงะ
โทระโดระ สปริน-ออฟ!
เขียนโดย: ยูยูโกะ ทาเคมิยะ
วาดภาพโดย: ยาสึ
สำนักพิมพ์:  มีเดียเวิร์กส
มังงะ
ยัยตัวร้ายกับนายหน้าโหด
เขียนโดย: ยูยูโกะ ทาเคมิยะ (เนื้อเรื่อง)   เซคเคียว (ภาพ)
สำนักพิมพ์:  ASCII มีเดียเวิร์กส   สยามอินเตอร์คอมิกส์
อนิเมะ
โทระโดระ!
กำกับโดย: ทัตสึยูกิ นางาอิ
สตูดิโอ:  J.C.Staff
เกม
ผู้พัฒนา: Guyzware
ผู้จัดจำหน่าย: Namco Bandai Games
แนว: วิชวลโนเวล
แพลตฟอร์ม: เพลย์สเตชันพอร์เทเบิล
โทระโดระ! ยายเสือใสกับนายหน้าโหด (ญี่ปุ่น: とらドラ!; โรมาจิ: Toradora!) เป็นไลต์โนเวล แต่งโดย ยูยูโกะ ทาเคมิยะ และวาดภาพประกอบโดย ยาสึ วางจำหน่ายเล่มแรกเมื่อวันที่ 10 มีนาคม 2006 ส่วนเล่ม 10 เป็นเล่มจบของฉบับไลต์โนเวล วางจำหน่ายเมื่อวันที่ 10 มีนาคม 2009 โดยสำนักพิมพ์ เด็งเงคิ บุงโกะ ในเครือ ASCII มีเดียเวิร์กส และมีนิยายที่มีเนื้อเรื่องแยกออกมาจากเนื้อเรื่องหลัก ใช้ชื่อว่า โทระโดระ สปริน-ออฟ! วางจำหน่ายเล่มแรกเมื่อวันที่ 10 พฤษภาคม 2007 และมังงะวาดโดย เซคเคียว ลงในนิตยสาร Dengeki Comic Gao! ในวันที่ 27 กรกฎาคม 2007 สำนักพิมพ์ เด็งเงคิ คอมิคส์ โดยหลังจากนิตยสาร Dengeki Comic Gao! ปิดตัวลง วันที่ 27 มกราคม 2008 ก็ได้รับการตีพิมพ์ต่อในนิตยสาร Dengeki Daioh ในวันที่ 21 มีนาคม 2008
มีการจัดทำรายการวิทยุทางอินเทอร์เน็ต โดยเริ่มเมื่อเดือนกันยายน 2008 จัดรายการโดย Animate TV ส่วนอนิเมะ เรื่องนี้ผลิตโดย J.C.Staff ฉายทางช่อง TV Tokyo เริ่มฉายในวันที่ 2 ตุลาคม 2008, ส่วนเกมวิชช่วลโนเวล พัฒนาโดย Namco Bandai Games ลงในเครื่อง เพลย์สเตชันพอร์เทเบิล และวางจำหน่ายในวันที่ 30 เมษายน 2009
ในชื่อเรื่อง โทระโดระ! เป็นการนำชื่อสองตัวละครหลัก ไอซากะ ไทกะ กับ ทาคาสุ ริวจิ โดยชื่อของไทกะ มาจากคำว่า ไทเกอร์ แปลว่า เสือ ในภาษาอังกฤษ ซึ่ง เสือในภาษาญี่ปุ่นก็คือ โทระ (ญี่ปุ่น: 虎; โรมาจิ: tora) ในส่วนแรกของชื่อริวจิก็คือ ริว (ญี่ปุ่น: 竜; โรมาจิ: ryū) แปลว่า มังกร ในภาษาญี่ปุ่น และ ดราก้อนในภาษาญี่ปุ่นจะอ่านว่า โดรากอน (ญี่ปุ่น: ドラゴン; โรมาจิ: doragon)
เนื้อเรื่อง

โทระโดระ! เป็นเรื่องราวเกี่ยวกับ ทาคาสุ ริวจิ ชายหนุ่มผู้มีดวงตาแข็งกร้าว ดุจนักเลงจนใครๆเกรงกลัว (จนยากจะหาแฟนได้ และมีเพื่อนสนิทอยู่ไม่กี่คน) แต่จริงๆแล้วริวจิมีนิสัยสุภาพ อ่อนโยน ชอบทำงานบ้าน ชอบทำอาหาร และไอซากะ ไทกะ สาวตัวน้อย (ตัวเล็กจนดูเหมือนตุ๊กตา) แต่นิสัยดุเหมือนเสือ จนใครๆเรียกเธอว่า ยัยเสือมือถือ (Palmtop tiger - เสือขนาดฝ่ามือ)
โทระโดระ! เปิดเรื่องในวันขึ้นไฮสคูลปีสองของริวจิ  เขามาถึงโรงเรียนด้วยความดีใจ เมื่อพบว่าได้อยู่ห้องเดียวกับเพื่อนสนิท คิทามุระ ยูซาคุ ชายหนุ่มสวมแว่นตา นิสัยดี หนึ่งในไม่กี่คนผู้มองเห็นความอ่อนโยน ภายใต้ดวงตาที่น่ากลัวของริวจิ นอกจากนี้เขายังได้อยู่ห้องเดียวกันกับ คุชิเอะดะ มิโนริ สาวสวยผมแดงตาโตร่าเริง ผู้ไม่ค่อยจะอยู่นิ่ง (พูดคุย-เล่นกีฬา-งานชมรม-ทำงานพิเศษตลอด) และเป็นผู้หญิงที่ริวจิ แอบหลงรัก
ทุกครั้งที่ขึ้นชั้นใหม่ ริวจิต้องมาหาวิธีทำให้เพื่อนๆเข้าใจ ว่าเขาก็เป็นคนน่าคบ ไม่ได้ดูดุเหมือนแววตา ซึ่งปีนี้ภารกิจนี้ดูจะง่ายขึ้น เพราะเขาได้บังเอิญมาชนเข้ากับไทกะ ผู้เกรี้ยวกราด และไม่ลังเลที่จะขึ้นเสียง ตลอดจนลงไม้ลงมือกับคนรอบข้าง ไทกะเป็นเพื่อนสนิทของมิโนริ มาจากครอบครัวที่ร่ำรวย เช่าอพาร์ทเมนใหญ่โตอยู่ข้างบ้านเช่าของริวจิ เมื่อริวจิทราบว่าไทกะแอบชอบยูซาคุ และไทกะพบว่าริวจิแอบหลงใหลมิโนริ ริวจิจึงเสนอ ให้ร่วมมือกันช่วยเหลือกัน ให้แต่ละฝ่ายได้ใกล้ชิดคนที่ตนแอบชอบ แต่กลายเป็นว่า ไทกะใช้จุดอ่อนนี้ทำให้ริวจิ ยอมเป็นเหมือนสัตว์เลี้ยงส่วนตัว
ในขณะที่แผนการให้ได้ใกล้ชิดกับคนที่พวกเขาหลงใหล ไม่คืบหน้าเท่าไร แต่ริวจิกับไทกะกลับใช้เวลาอยู่ด้วยกันมากขึ้นเรื่อยๆ ริวจิต้องคอยปลุกไทกะทุกเช้า ทำอาหารให้ทาน เตรียมมื้อกลางวันให้ ทำความสะอาดห้องให้ไทกะ ดูทีวีด้วยกันจนดึกดื่น ไป-กลับโรงเรียนด้วยกัน กลายเป็นว่าเพื่อนๆ เริ่มจะสงสัยในความสัมพันธ์ของริวจิและไทกะ และทุกอย่างวุ่นวายมากขึ้นเมื่อ คาวาชิมะ อามิ สาวสวยระดับนางแบบ เพื่อนสมัยเด็กของ คิทามุระ ยูซาคุ ก้าวเข้ามา
สื่อรูปแบบต่างๆ > ไลต์โนเวล

โทระโดระ! แต่งโดย ยูยูโกะ ทาเคมิยะ และวาดภาพประกอบโดย ยาสึ โดยสำนักพิมพ์ เด็งเงคิ บุงโกะ ของบริษัท ASCII มีเดียเวิร์กส วางจำหน่ายระหว่างวันที่ 10 มีนาคม 2006 ถึง 10 มีนาคม 2009 จำนวน 10 เล่มจบ มี 4 ตอนพิเศษที่ไม่ได้ตีพิมพ์ลงในฉบับรวมเล่มปกติ โดย 3 ตอน ปรากฏอยู่ในฉบับรวมเล่มพิเศษ วางจำหน่ายโดย MediaWorks ในเดือนพฤศจิกายน 2006, มีนาคม 2007 และ พฤศจิกายน 2007 และตอนสุดท้าย ในชื่อ โทระโทระ! โดยมาพร้อมกับตุ๊กตาเสือ วางจำหน่ายครั้งแรก เมษายน 2007
สำหรับ โทระโดระ สปริน-ออฟ! (ญี่ปุ่น: とらドラ・スピンオフ!; โรมาจิ: Toradora Spin-off!) วางจำหน่ายเล่มแรกวันที่ 10 พฤษภาคม 2007 รวม 4 ตอน โดย 3 ตอนเคยตีพิมพ์ลงในนิตยสารของ MediaWorks ชื่อ Dengeki hp ระหว่างวันที่ 10 มิถุนายน 2006 ถึง 10 กุมภาพันธ์ 2007 ซึ่งปัจจุบันเลิกตีพิมพ์แล้ว และตอนสุดท้ายแต่งขึ้นมาเป็นพิเศษสำหรับเล่มนี้ เล่มที่สอง วางจำหน่ายวันที่ 10 มกราคม 2009
ในประเทศไทย โทระโดระ! ยายเสือใสกับนายหน้าโหด ได้ลิขสิทธิ์ตีพิมพ์โดย บลิส พับลิชชิ่ง (อยู่ในหมวด J-Light ) แปลโดย วีณา เจริญวิบูลย์พันธุ์ หลังจากสำนักพิมพ์บลิส พับลิชชิ่งปิดตัวลง เดือนมีนาคม 2561 สำนักพิมพ์อนิแม็ก (อยู่ในหมวด A-Plus) ได้นำเริ่มหนังสือเล่มที่ 1-5 มาตีพิมพ์ใหม่และจัดจำหน่ายเล่มที่ 6-10 อีกด้วย
สื่อรูปแบบต่างๆ > มังงะ

มังงะเรื่อง โทระโดระ! ได้ตีพิมพ์ครั้งแรกลงในนิตยสาร Dengeki Comic Gao! ในวันที่ 27 กรกฎาคม 2007 ของสำนักพิมพ์ MediaWorks โดย เนื้อเรื่องในมังงะ จะดำเนินเหมือนในไลต์โนเวล ซึ่งวาดโดย เซคเคียว จากนั้นก็ได้หยุดตีพิมพ์ลงใน Dengeki Comic Gao! ในวันที่ 27 มกราคม 2008 ได้เปลี่ยนมาตีพิมพ์ลงในนิตยสาร Dengeki Daioh ของสำนักพิมพ์ ASCII Media Works ในวันที่ 21 มีนาคม 2008 ฉบับรวมเล่ม เล่มแรกได้วางจำหน่ายในวันที่ 27 กุมภาพันธ์ 2008 สำนักพิมพ์ Dengeki Comics ในเครือ ASCII มีเดียเวิร์กส ส่วนในประเทศไทยทางสำนักพิมพ์ สยามอินเตอร์คอมิกส์ ได้ลิขสิทธิ์เรื่องนี้ โดยใช้ชื่อไทยว่า "ยัยตัวร้ายกะนายหน้าโหด" วางจำหน่ายเล่มแรกเมื่อวันที่ 14 สิงหาคม 2009
สื่อรูปแบบต่างๆ > รายการวิทยุทางอินเทอร์เน็ต

รายการวิทยุนี้จัดเพื่อโปรโมตอนิเมะและสินค้าอื่นๆของเรื่อง โทระโดระ! ซึ่งเรียกว่า  โทระโดเรดิโอ! (ญี่ปุ่น: とらドラジオ!; โรมาจิ: Toradorajio!) เริ่มเมื่อวันที่ 4 กันยายน 2008 จัดโดย Animate TV. รายการวิทยุจะออนไลน์ให้ผู้ฟังได้ฟังทุกๆวันพฤหัสบดี โดยมีพิธีกรได้แก่ จุนจิ มาจิมะ และ เอริ คิทามุระ ซึ่งเป็นผู้พากย์เสียง ทาคาสึ ริวจิ และ คาวาชิมะ อามิ จากอนิเมะ และ ทุกๆครั้งจะมีการเชิญนักพากย์จากในอนิเมะมาเป็นแขกรับเชิญอีกด้วย
สื่อรูปแบบต่างๆ > อนิเมะ

ได้มีการโฆษณาลงในไลต์โนเวล ในนิตยสาร Dengeki Bunko ฉบับเดือนเมษายน 2008 เกี่ยวกับการสร้างอนิเมะเรื่องนี้ ซึ่งสร้างโดย J.C.Staff และกำกับโดย ทาสึยูคิ นางาอิ ได้ฉายครั้งแรก ในช่อง TV Tokyo เมื่อวันที่ 2 ตุลาคม 2008 จนถึงวันที่ 26 มีนาคม 2009 รวม 25 ตอน และยังมีช่องโทรทัศน์อื่นๆ เช่น AT-X, TV Aichi, TV Hokkaido, TV Osaka, TV Setōchi, และ TVQ Kyushu Broadcasting ฉายอีกด้วย โดยมีเพลงเปิดสองเพลงคือเพลง "พรี-พาเรด" (ญี่ปุ่น: プレパレード; โรมาจิ: Pure-Parēdo) ขับร้องโดย  ริเอะ คุกิมิยะ, เอริ คิทามุระ, และ ยูอิ โฮริเอะ และ เพลง "Silky Heart" ขับร้องโดย ยูอิ โฮริเอะ ส่วนเพลงปิดก็คือเพลง "วานิลา ซอลท์" (ญี่ปุ่น: バニラソルト; โรมาจิ: Banira Soruto) ขับร้องโดย ยูอิ โฮริเอะ และเพลง "Orange" (ญี่ปุ่น: オレンジ; โรมาจิ: Orenji) ขับร้องโดย  ริเอะ คุกิมิยะ, เอริ คิทามุระ, และ ยูอิ โฮริเอะ ซาวด์แทร็คประกอบอนิเมะ จำหน่ายวันที่ 7 มกราคม 2009 ส่วนการจำหน่ายดีวีดีนั้น ในแผ่นแรกจะมี 4 ตอน จำหน่ายในวันที่ 21 มกราคม 2009 ในรูปแบบธรรมดาและลิมิตเต็ด เอดิชัน โดย King Records และอีก 7 แผ่นจะมีแผ่นละ 3 ตอน โดยจะจำหน่ายระหว่างวันที่ 25 กุมภาพันธ์ ถึง 26 สิงหาคม 2009 ในรูปแบบธรรมดาและลิมิตเต็ด เอดิชัน
สำหรับในประเทศไทย การ์ตูนเรื่อง โทระโดระ ได้ลิขสิทธิ์โดย DEX โดยผลิตในรูปแบบ VCD (เฉพาะบอกซ์เซตเท่านั้น), และ DVD จำหน่ายครั้งแรกเมื่อวันที่ 16 กรกฎาคม 2010
สื่อรูปแบบต่างๆ > วิชวลโนเวล

สำหรับเกมวิชวลโนเวลของโทระโดระ! นั้นพัฒนาโดย Guyzware ผลิตและจำหน่ายโดย Namco Bandai Games โดยเป็นเกมสำหรับเครื่อง เพลย์สเตชันพอร์เทเบิล วางจำหน่ายเมื่อวันที่ 30 เมษายน 2009 โดยผู้เล่นจะสวมบทบาทเป็น ทาคาสึ ริวจิ ดำเนินผ่านเนื้อเรื่องต่างๆ ภายในเกม โดยมีฉากจบหลายแบบ อีกทั้งในเกมยังประกอบด้วย มินิเกม มากมายเช่นกัน
สื่อรูปแบบต่างๆ > ปรากฏในสื่ออื่น

ไทกะนั้นเป็นตัวละครที่สามารถเล่นได้ในเกม RPG ชื่อ Dengeki Gakuen RPG: Cross of Venus ของเครื่อง นินเทนโดดีเอส วางจำหน่ายเมื่อวันที่ 19 มีนาคม 2009
การเลือกตั้งนายกองค์การบริหารส่วนจังหวัดน่าน พ.ศ. 2568

การเลือกตั้งนายกองค์การบริหารส่วนจังหวัดน่าน พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดน่าน พ.ศ. 2568
ผู้สมัคร > หมายเลข 1 : นพรัตน์ ถาวงศ์

อดีตนายกองค์การบริหารส่วนจังหวัดน่าน สังกัด พรรคเพื่อไทย
ผู้สมัคร > หมายเลข 2 : อธิวัฒน์ เตชะบุญ

อดีตผู้สมัคร สส.น่าน เขต 2 พรรคคลองไทย
ผู้สมัคร > หมายเลข 3 : สันติภาพ อินทรพัฒน์

อดีตสมาชิกวุฒิสภาจังหวัดน่าน (2543-2549) อดีตผู้สมัคร สส.น่าน เขต 1 (พ.ศ 2562) และอดีตเลขาธิการพรรครักษ์ผืนป่าประเทศไทย ลงสมัครในนามอิสระ
ผู้สมัคร > หมายเลข 4 : เสนอ เวชสัมพันธ์

ทนายความ และอดีตรองนายกเทศมนตรีเมืองน่าน ปัจจุบันเป็นสมาชิกพรรคประชาชน
ผู้สมัคร > หมายเลข 5 : พิชิต โมกศรี

อดีตปลัดเทศบาลเมืองน่าน, อดีตผู้สมัครนายกองค์การบริหารส่วนจังหวัดน่าน, และอดีตผู้สมัคร สส.น่าน พรรครวมไทยสร้างชาติ
ผลการเลือกตั้ง

| ผลการเลือกตั้งนายกองค์การบริหารส่วนจังหวัดน่าน> พรรค | ผลการเลือกตั้งนายกองค์การบริหารส่วนจังหวัดน่าน> พรรค | ผลการเลือกตั้งนายกองค์การบริหารส่วนจังหวัดน่าน> ผู้สมัคร | ผลการเลือกตั้งนายกองค์การบริหารส่วนจังหวัดน่าน> คะแนนเสียง | ผลการเลือกตั้งนายกองค์การบริหารส่วนจังหวัดน่าน> % | ผลการเลือกตั้งนายกองค์การบริหารส่วนจังหวัดน่าน> ± |
| --- | --- | --- | --- | --- | --- |
|  | เพื่อไทย   | นพรัตน์ ถาวงศ์ (1)* | 141,151 | 57.78 | +18.25 |
|  | อิสระ | สันติภาพ อินทรพัฒน์ (3) | 38,506 | 17.92 | –0.24 |
|  | อิสระ | พิชิต โมกศรี (5) | 20,957 | 9.75 | –19.23 |
|  | อิสระ | พันโท อธิวัฒน์ เตชะบุญ (2) | 18,648 | 8.68 | – |
|  | อิสระ | เสนอ เวชสัมพันธ์ (4) | 12,620 | 5.88 | – |
| ผลรวม | ผลรวม | ผลรวม | 214,882 | 100.00 | — |

| บัตรดี | บัตรดี | บัตรดี | 214,882 | 85.73 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 22,872 | 9.12 | – |
| บัตรเสีย | บัตรเสีย | บัตรเสีย | 12,900 | 5.15 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 250,654 | 65.02 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 385,522 | 100.00 | — |
: เพื่อไทย   รักษาที่นั่ง
แหล่งข้อมูลอื่น

| ด ค ก(พ> ศ. 2567 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2568 (→ พ.ศ. 2569) |
| --- | --- | --- |
| ภาคเหนือ |  เชียงราย  เชียงใหม่  น่าน  แพร่  แม่ฮ่องสอน  ลำปาง  ลำพูน  |  |
| ภาคตะวันออกเฉียงเหนือ |  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ศรีสะเกษ  สกลนคร  หนองคาย  หนองบัวลำภู  อำนาจเจริญ  |  |
| ภาคกลาง |  นครนายก  นครปฐม  นนทบุรี  พิจิตร  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุพรรณบุรี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  |  |
| ภาคตะวันตก |  ประจวบคีรีขันธ์  |  |
| ภาคใต้ |  กระบี่  ตรัง  นราธิวาส  ปัตตานี  พังงา  พัทลุง  ภูเก็ต  ยะลา  สงขลา  สตูล  สุราษฎร์ธานี  |  |
 องค์การบริหารส่วนจังหวัด นายก อบจ.  สภา อบจ.
สาปซ่อนรัก

| สาปซ่อนรัก |
| --- | --- |
แนว: ดราม่า
บทประพันธ์: ดากานดา (เค้าโครงเรื่อง)
บทละครโทรทัศน์: เอกลิขิต
กำกับโดย: กิตติศักดิ์ ชีวาสัจจาสกุล
แสดงนำ: ใหม่ เจริญปุระ ขุนณรงค์ ประเทศรัตน์ ณัฏฐณิชา ดังวัธนาวณิชย์ คัทลียา แมคอินทอช
ดนตรีแก่นเรื่องเปิด: เพราะใคร - ใหม่ เจริญปุระ
ดนตรีแก่นเรื่องปิด: วันนี้ พรุ่งนี้ - ธนษิต จตุรภุช
จำนวนตอน: 14 (ณ วันที่ 18 ตุลาคม 2565 (2565-10-18)) 
การผลิต
ควบคุมงานสร้าง: ณัฏฐนันท์ ฉวีวงษ์
ความยาวตอน: 120 นาที
บริษัทผู้ผลิต: บริษัท ทีวีซีน จำกัด
ออกอากาศ
สถานีโทรทัศน์: ช่อง 3 เอชดี
ออกอากาศ: 5 กันยายน พ.ศ. 2565 – 18 ตุลาคม พ.ศ. 2565
ละครเรื่องก่อนหน้า: พิศวาสฆาตเกมส์
ละครเรื่องถัดไป: ลายกินรี
สาปซ่อนรัก (อังกฤษ: Retribution) เป็นละครโทรทัศน์ไทยแนวดราม่า ที่สร้างจากเค้าโครงเรื่องดากานดา บทโทรทัศน์โดยเอกลิขิต จากการกำกับของกิตติศักดิ์ ชีวาสัจจาสกุล ที่ผลิตโดยบริษัท ทีวีซีน จำกัด ของผู้จัด ณัฏฐนันท์ ฉวีวงษ์ นำแสดงโดย ขุนณรงค์ ประเทศรัตน์, ณัฏฐณิชา ดังวัธนาวณิชย์, ใหม่ เจริญปุระ และ คัทลียา แมคอินทอช ออกอากาศตั้งแต่วันที่ 5 กันยายน ถึง 18 ตุลาคม พ.ศ. 2565 ทางช่อง 3 เอชดี
งานสร้าง

กองละครเรื่องสาปซ่อนรัก ได้เผยแพร่ภาพลองเสื้อผ้าของนักแสดงเมื่อวันที่ 5 ตุลาคม พ.ศ. 2564 และได้เปิดกล้องถ่ายทำคิวแรกเมื่อวันที่ 14 ตุลาคม พ.ศ. 2564 โดยได้จัดพิธีบวงสรวงพร้อมกับละครเรื่องชายแพศยาขึ้น เมื่อเดือนสิงหาคม พ.ศ. 2565
นักแสดง

| นักแสดง | แสดงเป็น | ประวัติตัวละคร |
| --- | --- | --- |
| ขุนณรงค์ ประเทศรัตน์ | สันต์ ปัญญาวินิจ (ซัน) | ลูกชายแท้ ๆเพียงคนเดียวของเจ้าสัวพธูที่เกิดกับ ฤทัย |
| ณัฏฐณิชา ดังวัธนาวณิชย์ | ณธิดา ยินดีพงษ์ปรีชา (หนูหนิง) | ลูกสาวบุญธรรมของ เจ้าสัวพธู กับ คุณนายหงษ์ |
| ใหม่ เจริญปุระ | ดุจหงษ์ ยินดีพงษ์ปรีชา (คุณนายหงษ์) | ภรรยาของ เจ้าสัวพธู แม่บุญธรรมของหนูหนิง |
| คัทลียา แมคอินทอช | ภัทรา ยินดีพงษ์ปรีชา | พี่สาวคนโตของตระกูลยินดีพงษ์ปรีชา ภรรยาของวันชัย แม่ของเทียน |
| ชินพรรธน์ กิตติชัยวรางค์กูร | แคท/คฑา | ลูกคนเดียวของพิศ  เพื่อนสนิทของหนูหนิง  |
| ธารา ทิพา | เทียน | ลูกชายคนเดียวของ ภัทรากับวันชัย |
| การัญชิดา คุ้มสุวรรณ | พริ้ง | ลูกสาวคนเดียว ของเจินกับพสิน |
| วาสนา พูนผล | เจิน | ซ้อใหญ่เเห่งตระกูลยินดีพงษ์ปรีชา(ภรรยาของพสินพี่ชายคนโตของตระกูล) |
| เพชรดา เทียมเพ็ชร | พิศ | น้องสาวคนที่4ของตระกูลยินดีพงษ์ปรีชาเเม่ของเเคท |
| อัญชิสา เลี่ยวไพโรจน์ | ภา | น้องสาวคนที่5ของตระกูลยินดีพงษ์ปรีชา |
| มรกต หทัยวสีวงศ์ | เพลิน | น้องสาวคนเล็กสุดของตระกูลยินดีพงษ์ปรีชา |
| ศรัณยา จำปาทิพย์ | เมย์ | หลานสาวทนายภูมิ พี่รหัสของซัน |
| สกลรัฐ พันเทศ | นินจา | คนของคุณนายหงษ์ แฟนของกระแต |
| สิริรัตน์ วิทยพูม | กระแต | ลูกสาวของเจ๊แป๊ว |
| ราตรี วิทวัส | ป้าเหวี่ยง | แม่ค้าในตลาดยินดี คนของคุณนายหงษ์ |
| ชุติมา นัยนา | เจ๊แป๊ว | แม่ค้าในตลาดยินดี แม่ของกระแต คนของภัทรา |
| ดารณีนุช ปสุตนาวิน | ป้าเพ็ญ | แม่ค้าในตลาดยินดี คนของเจิน |
| รตวรรณ ออมไธสง | เจื้อยแจ้ว | แม่ค้าในตลาดยินดี |
| สุทธาทิพย์ วุฒิชัยประดิษฐ์ | แป๋วแหวว | สาวใช้ในบ้านยินดีพงษ์ปรีชา |
| เฉลิมพล ฑิฆัมพรธีรวงศ์ | เบิ้ม/แบมบู (ฝาแฝดของเบิ้ม) | (เบิ้ม)พ่อค้าขายชานมในตลาดยินดี |
| อำภา ภูษิต | ป้าน้อม | คนสนิทของคุณนายหงษ์ |
| วิวัฒน์ ผสมทรัพย์ | ทนายภูมิ | ทนายความประจำตระกูลยินดีพงษ์ปรีชา |
| ทนงศักดิ์ ศุภการ | ศักดิ์ | คนขับรถประจําตระกูลยินดีพงษ์ปรีชา เป็นพ่อบุญธรรมของ ซัน |
นักแสดง > นักเเสดงรับเชิญ

| นักแสดง | แสดงเป็น | ประวัติตัวละคร |
| --- | --- | --- |
| นฤมล พงษ์สุภาพ | ฤทัย | แม่แท้ ๆ ของซัน ภรรยาน้อยแห่งตระกูลยินดีพงษ์ปรีชา |
| ศุกล ศศิจุลกะ | วันชัย | สามีของภัทรา |
| ชไมพร สิทธิวรนันท์ | นวล | แม่แท้ ๆ ของหนูหนิง น้องสาวคุณนายหงษ์ |
| ณศิวัชร์ นพภิรมย์ไชย | ชัยวัฒน์ | สามีเก่าของพิศ |
| สุรจิต บุญญานนท์ | เจ้าสัวพธู | สามีของคุณนายหงษ์ พ่อแท้ ๆ ของซัน และพ่อบุญธรรมของหนูหนิง |
รางวัล

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| Thailand Digital Awards 2022 ครั้งที่ 4 | นักแสดงเจ้าบทบาทที่ถูกพูดถึงในโซเชี่ยลมีเดียมากที่สุด | ใหม่ เจริญปุระ | ชนะ |

| รางวัลกินรีทอง มหาชน ครั้งที่ 8 ประจำปี 2565 | นักแสดงหญิงเจ้าบทบาทยอดนิยมแห่งปี | ใหม่ เจริญปุระ | ชนะ |

| คมชัดลึก อวอร์ด ครั้งที่ 19 | นักแสดงสมทบหญิงยอดเยี่ยม ประเภทละครโทรทัศน์ | คัทลียา แมคอินทอช | ชนะ |
| คมชัดลึก อวอร์ด ครั้งที่ 19 | นักแสดงนำหญิงยอดเยี่ยม ประเภทละครโทรทัศน์ | ใหม่ เจริญปุระ | ชนะ |

| รางวัลพิฆเนศวร ครั้งที่ 11 | นักแสดงนำหญิงยอดเยี่ยม | ใหม่ เจริญปุระ | ชนะ |

| รางวัลโทรทัศน์ทองคำ ครั้งที่ 37 | บทละครโทรทัศน์ดีเด่น | เอกลิขิต | ชนะ |
| รางวัลโทรทัศน์ทองคำ ครั้งที่ 37 | ละครสร้างสรรค์สังคมดีเด่น | สาปซ่อนรัก | ชนะ |
| รางวัลโทรทัศน์ทองคำ ครั้งที่ 37 | ดาราสนับสนุนหญิงดีเด่น | ใหม่ เจริญปุระ | เสนอชื่อเข้าชิง |

| รางวัลไนน์เอ็นเตอร์เทน อวอร์ดส์ ครั้งที่ 13 | นักแสดงหญิงแห่งปี | ใหม่ เจริญปุระ | ชนะ |

| รางวัลนาฏราช ครั้งที่ 14 | นักแสดงสมทบหญิงยอดเยี่ยม | ใหม่ เจริญปุระ | ชนะ |
ตำบลบางน้ำจืด (อำเภอหลังสวน)

| ตำบลบางน้ำจืด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Nam Chuet
ตำบลบางน้ำจืดที่ตั้งในภาคใต้แสดงแผนที่จังหวัดชุมพรตำบลบางน้ำจืดตำบลบางน้ำจืด (ภาคใต้ (ประเทศไทย))แสดงแผนที่ภาคใต้ (ประเทศไทย)ตำบลบางน้ำจืดตำบลบางน้ำจืด (ประเทศไทย)แสดงแผนที่ประเทศไทย
พิกัด: 10°02′55″N 99°08′26″E﻿ / ﻿10.048560°N 99.140448°E﻿ / 10.048560; 99.140448
ประเทศ: ไทย
จังหวัด: ชุมพร
อำเภอ: หลังสวน
พื้นที่
 • ทั้งหมด: 52.36 ตร.กม. (20.22 ตร.ไมล์)
ประชากร (ไม่ทราบปี)
 • ทั้งหมด: 5,132 คน
 • ความหนาแน่น: 98 คน/ตร.กม. (250 คน/ตร.ไมล์)
รหัสไปรษณีย์ : 86150
รหัสภูมิศาสตร์: 860408
 ส่วนหนึ่งของสารานุกรมประเทศไทย
| องค์การบริหารส่วนตำบลบางน้ำจืด |
| --- | --- |
องค์การบริหารส่วนตำบล
ประเทศ:  ไทย
จังหวัด: ชุมพร
อำเภอ: หลังสวน
การปกครอง
 • นายก: นายสุชาติ ตังสุรัตน์
รหัส อปท.: 06860407
ที่อยู่ที่ทำการ: ที่ทำการองค์การบริหารส่วนตำบลบางน้ำจืด  ตำบลบางน้ำจืด อำเภอหลังสวน จังหวัดชุมพร 86150
โทรศัพท์: 0 7755 1466
โทรสาร: 0 7755 1466
เว็บไซต์: www.bangnumjued.go.th/index.php
 ส่วนหนึ่งของสารานุกรมประเทศไทย
บางน้ำจืด เป็นตำบลหนึ่งในอำเภอหลังสวน จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลบางน้ำจืด ตั้งอยู่ห่างจากอำเภอหลังสวน ประมาณ 15 กิโลเมตร
อาณาเขตติดต่อ

ทิศเหนือ ติดต่อกับตำบลตะโกและตำบลปากตะโก (อำเภอทุ่งตะโก)
ทิศตะวันออก ติดต่อกับอ่าวไทย
ทิศใต้ ติดต่อกับตำบลปากน้ำและตำบลแหลมทราย
ทิศตะวันตก ติดต่อกับตำบลนาขา
การปกครอง

ตำบลบางน้ำจืดแบ่งออกเป็นหมู่บ้านจำนวน 14 หมู่บ้าน และอยู่ในเขตองค์การบริหารส่วนตำบลบางน้ำจืดเต็มทั้งหมู่บ้าน จำนวน 14 หมู่บ้าน ดังนี้
หมู่ที่ 1 บ้านบางน้ำจืด
หมู่ที่ 2 บ้านบางน้ำจืด
หมู่ที่ 3 บ้านแหลมหญ้า
หมู่ที่ 4 บ้านบางหยี
หมู่ที่ 5 บ้านคลองวงค์
หมู่ที่ 6 บ้านบางมุด
หมู่ที่ 7 บ้านทับนายสังข์
หมู่ที่ 8 บ้านหนองไก่ปิ้ง
หมู่ที่ 9 บ้านหนองพ้อ
หมู่ที่ 10 บ้านชายเขา
หมู่ที่ 11 บ้านบางน้ำจืด
หมู่ที่ 12 บ้านน้ำลอด
หมู่ที่ 13 บ้านทองครก
หมู่ที่ 14 บ้านเกาะพิทักษ์
ภูมิอากาศ

ตั้งอยู่ในเขตอิทธิพลของมรสุมเมืองร้อน มีลมมรสุมพัดผ่านประจำทุกปี มี 2 ฤดู ประกอบด้วยฤดูร้อน ซึ่งจะมีระยะเวลาค่อนข้างยาว คือตั้งแต่เดือนกุมภาพันธ์ ถึง เดือนมิถุนายน และฤดูฝนจะมีปริมาณฝนค่อนข้างมาก คือตั้งแต่เดือนสิงหาคมถึงเดือนธันวาคมของทุกปี
โครงสร้างพื้นฐาน > การศึกษา

สถานศึกษาในเขตเทศบาลตำบลบางน้ำจืด คือ
โรงเรียนบ้านบางหยี
โรงเรียนบ้านหนองไก่ปิ้ง
โรงเรียนวัดชลธีนิมิตร
โรงเรียนบ้านน้ำลอด
โรงเรียนบ้านท้องครก
ศูนย์พัฒนาเด็กเล็กชลธีนิมิตร (สถานที่โรงเรียนวัดชลธีนิมิตร)
โรควัวบ้า

ภาพวัวที่เป็น BSE ลักษณะของโรค คือ สัตว์ที่ติดเชื้อจะยืนไม่ได้
โรคสมองรูปฟองน้ำวัว (อังกฤษ: bovine spongiform encephalopathy, ย่อ: BSE) หรือรู้จักกันทั่วไปว่า โรควัวบ้า เป็นโรคเสื่อมของระบบประสาท (โรคสมอง) ถึงตายในปศุสัตว์ซึ่งทำให้เกิดการเสื่อมฟองน้ำ (spongy degeneration) ในสมองและไขสันหลัง โรควัวบ้ามีระยะฟักนาน ราว 30 เดือนถึง 8 ปี ปกติมีผลต่อปศุสัตว์โตเต็มวัยโดยมีอายุตั้งต้นสูงสุดที่สี่ถึงห้าปี ทุกสายพันธุ์ไวรับเท่ากัน ในสหราชอาณาจักร ประเทศซึ่งได้รับผลมากที่สุด มีปศุสัตว์ติดเชื้อกว่า 180,000 ตัว และถูกฆ่า 4.4 ล้านตัวระหว่างโครงการกำจัด
โรคนี้อาจส่งผ่านสู่มนุษย์ได้ง่ายที่สุดโดยการกินอาหารที่ปนเปื้อนด้วยสมอง ไขสันหลังหรือทางเดินอาหารของสัตว์ที่ติดเชื้อ ทว่า เชื้อก่อโรคซึ่งแม้กระจุกในเนื้อเยื่อประสาทสูงสุด แต่สามารถพบได้แทบทุกเนื้อเยื่อทั่วร่างกาย รวมทั้งเลือด ในมนุษย์ถือว่าโรคนี้เป็นชนิดย่อย (variant) หนึ่ง ของโรคครอยท์ซเฟลดท์–ยาคอบ (vCJD หรือ nvCJD) และในเดือนตุลาคม พ.ศ. 2552 ทำให้มีผู้เสียชีวิต 166 คนในสหราชอาณาจักร และที่อื่น 44 คน มีสัตว์ที่ติดเชื้อ BSE ระหว่าง 460,000 ถึง 482,000 ตัวเข้าสู่ห่วงโซ่อาหารของมนุษย์ก่อนมีการริเริ่มควบคุมเครื่องในสัตว์ความเสี่ยงสูงในปี พ.ศ. 2532 สาเหตุของโรคเกิดจาก พรีออน ซึ่งเป็น คือ โปรตีนขนาดเล็ก ไม่ละลายน้ำ ทนความร้อน พรีออนเป็นปรสิตต่อคนและสัตว์
ประวัติ

มีสมมติฐานที่แตกต่างกันสำหรับต้นกำเนิดของโรค BSE ในวัว สมมติฐานหนึ่งชี้ให้เห็นว่าอาจเป็นการข้ามสายพันธุ์จากโรคสเครปี (scrapie) ในแกะ และอีกสมมติฐานหนึ่งชี้ให้เห็นว่ามันมีวิวัฒนาการมาจากรูปแบบของ "โรควัวบ้า" ที่หาได้ยาก ซึ่งมักพบเห็นในวัวเป็นเวลากว่าหลายศตวรรษ ในศตวรรษที่ 5 ก่อนคริสต์ศักราช ฮิปพอคราทีสอธิบายถึงความเจ็บป่วยที่คล้ายคลึงกันในวัวและแกะซึ่งเขาเชื่อว่าเกิดขึ้นกับมนุษย์เช่นกัน เวเจติอุส (Publius Flavius Vegetius Renatus) บันทึกกรณีของโรคที่มีลักษณะคล้ายคลึงกันในคริสต์ศตวรรษที่สี่ และห้า
ในประวัติช่วงล่าสุดของสหราชอาณาจักร การสอบสวนโรค BSE อย่างเป็นทางการ (เผยแพร่เมื่อ พ.ศ. 2543) ชี้ให้เห็นว่าการระบาดที่นั่น "อาจเกิดขึ้นจากแหล่งกำเนิดจุดเดียวทางตะวันตกเฉียงใต้ของประเทศอังกฤษในคริสต์ทศวรรษ 1970"
แหล่งข้อมูลอื่น

โรควัวบ้า ที่เว็บไซต์ Curlie
OIE – องค์การโรคระบาดสัตว์ระหว่างประเทศ: BSE situation in the world and annual incidence rate
UK BSE Inquiry Website, Archived at The National Archives
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  ญี่ปุ่น  เช็กเกีย
สมเด็จพระราชินีเปาลาแห่งเบลเยียม

| ธรรมเนียมพระยศของ สมเด็จพระราชินีเปาลาแห่งเบลเยียม |
| --- | --- |
ตราประจำพระอิสริยยศ
ตราประจำพระองค์
ธงประจำพระองค์
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้าเพคะ)
สมเด็จพระราชินีเปาลาแห่งเบลเยียม (พระนามเดิม ดอญญา เปาลา เดอิ ปรินซิปิ รุฟโฟ ดิ คาราเบลีย) เป็นพระมเหสีในสมเด็จพระราชาธิบดีอัลแบร์ที่ 2 แห่งเบลเยียม และเป็นสมเด็จพระราชชนนีในสมเด็จพระราชาธิบดีฟิลิป พระมหากษัตริย์เบลเยียม พระองค์ปัจจุบัน
ต้นพระชนม์ชีพ

สมเด็จพระราชินีเปาลา พระราชสมภพเมื่อวันที่ 11 กันยายน ค.ศ. 1937 ที่ ฟอร์เต เดอิ มาร์มี่ ทัสคานี่ ประเทศอิตาลี พระองค์เป็นธิดาองค์สุดท้ายในบรรดาพี่น้องทั้งเจ็ดของพระองค์ พระองค์ทรงเป็นธิดาของฟัลโก เจ้าชายแห่งรุฟโฟ ดิ คาลาเบรียกับหลุยส์ กาเซลลี่ เดอิ คอนติ ดิ รอสซานา มีพี่น้องทั้งหมด 7 คน ดังนี้
มาเรีย คริสตีน่า รุฟโฟ ดิ คาลาเบรีย (1920–2003)
ลอร่า รุฟโฟ ดิ คาลาเบรีย (1921–1972)
ฟาบริซิโอ รุฟโฟ ดิ คาลาเบรีย (6-12-1922 - 11-10-2005),
ออกัสโต รุฟโฟ ดิ คาลาเบรีย (1925–1943)
จิโอวาเนลล่า รุฟโฟ ดิ คาลาเบรีย(1927–1941)
แอนโทเนลโล รุฟโฟ ดิ คาลาเบรีย 1930
ดอนนา เปาลา เดอิ ปรินซิปิ รุฟโฟ ดิ คาลาเบรีย 1937
อภิเษกสมรส

สมเด็จพระราชินีเปาลา ทรงอภิเษกสมรสกับสมเด็จพระราชาธิบดีอัลแบร์ที่ 2 เมื่อวันที่ 2 กรกฎาคม ค.ศ. 1959 มีพระโอรส-ธิดาด้วยกัน 3 พระองค์ ได้แก่
สมเด็จพระราชาธิบดีฟีลิปแห่งเบลเยียม
อาร์ชดัชเชสอัสตริดแห่งออสเตรีย-เอสเต เจ้าหญิงแห่งเบลเยียม
เจ้าชายโลร็องแห่งเบลเยียม
เกริกพล มัสยวาณิช

| เกริกพล มัสยวาณิช |
| --- | --- |
เกิด: 1 มกราคม พ.ศ. 2521 (47 ปี) อำเภอบ้านแพ้ว จังหวัดสมุทรสาคร ประเทศไทย
คู่สมรส: ชญาดา ลิ่วเฉลิมวงศ์  (สมรส 2545; หย่า 2551) ณัฏฐินี เจียรวนนท์ (สมรส 2563)
บุตร: 2 คน
อาชีพ:  นักแสดง  พิธีกร  นักร้อง  ยูทูบเบอร์  นักธุรกิจ 
ปีที่แสดง: พ.ศ. 2537–ปัจจุบัน
รางวัล
พระสุรัสวดี: ตุ๊กตาเงินดาวรุ่งฝ่ายชาย พ.ศ. 2542 – กำแพง
โทรทัศน์ทองคำ: นักแสดงนำชายดีเด่น พ.ศ. 2540 – ดวงไฟในพายุ
เกริกพล มัสยวาณิช (เกิด 1 มกราคม พ.ศ. 2521) ชื่อเล่น ฟลุค เป็นนักแสดงและพิธีกรชาวไทย
ประวัติ

เกริกพล มัสยวาณิช ชื่อเล่น ฟลุค เกิดเมื่อวันที่  1 มกราคม พ.ศ. 2521 ที่อำเภอบ้านแพ้ว จังหวัดสมุทรสาคร เป็นนักแสดงและพิธีกรชาวไทย บิดาชื่อ มานิต มัสยวาณิช ส่วนมารดา ไม่ทราบชื่อ มีน้องสาว 1 คน คือ พั้นช์ ชนมาศ มัสยวาณิช และมีน้องชาย 1 คน คือ เบียร์ สรณัฐ มัสยวานิช (ถึงแก่กรรม ด้วยสาเหตุอาการหัวใจวาย) เรียนโรงเรียนประจำที่สหรัฐอเมริกาเป็นเวลา 4 ปี ที่ Pomfret School ในมลรัฐ Connecticut และจบการศึกษาเกรด 12 ที่โรงเรียนนานาชาติ ISB หรือ International School of Bangkok และระดับอุดมศึกษาจากคณะศิลปศาสตร์ มหาวิทยาลัยอัสสัมชัญ มีผลงานแสดงในมิวสิกวิดีโอเพลง พรุ่งนี้ไม่สาย ของทาทา ยัง ผลงานละครเรื่อง ทอฝันกับมาวิน,ลัดฟ้ามาหารัก,โดดเดี่ยวไม่เดียวดาย ผลงานภาพยนตร์เรื่อง กำแพง มีงานพิธีกรรายการ สตาร์สตอรี่, แฟ็บ ทีวี และออกผลงานเพลง 1 ชุด
ทางด้านชีวิตส่วนตัว เกริกพล มัสยวาณิช
ได้เข้าวิวาห์กับ ชญาดา ลิ่วเฉลิมวงศ์ อดีตพิธีกรรายการ "ตีสิบ" เมื่อ 22 ตุลาคม พ.ศ. 2545 หลังจากคบหากันนาน 2 ปี มีลูกชายด้วยกัน 1 คนคือ อชิรวัตติ์ มัสยวาณิช (อชิ) เกิดเมื่อวันที่ 26 มีนาคม พ.ศ. 2546 ต่อมาได้หย่าร้างกันหลังจากที่ใช้ชีวิตคู่ร่วมกันมา 5 ปี
ปัจจุบัน ได้สมรสกับ นาตาลี ณัฏฐินี เจียรวนนท์ มีลูกสาวด้วยกัน 1 คนคือ นาตาชา มัสยวาณิช (นาตาชา) เกิดเมื่อวันที่ 6 เมษายน พ.ศ. 2564
ผลงานเพลง > สตูดิโออัลบั้ม > อัลบั้ม FLUKE (17 ตุลาคม พ.ศ. 2539)

หมายเหตุ: อัลบั้มเดี่ยวชุดแรก และชุดเดียวของ ฟลุค-เกริกพล มัสยวาณิช
คำตอบ
คิดถึงแต่เธอ
ใครบางคน
ทอฝัน (Ost. ทอฝันกับมาวิน)
ที่ที่เคยยืน
เพลงของเธอ (ลา..ลา)
ฟลุคหรือเปล่า
เมื่อไหร่
รักเธอเหลือเกิน (Ost. ทอฝันกับมาวิน)
รับรอง (ว่ารักจริง)
ลืมเสียที